استقلال ابن طولون و اولاده و احفاده بحكم مصر بطبيعة الحال ماكانش على هوى الخليفه العباسى اللى كان بيملى خزاينه من خراج مصر و الضرايب اللى بيدفعها المصرين. فى سنة 904 بعت الخليفه العباسى المكتفى بالله جيش بقيادة محمد بن سليمان عشان يستولى على مصر و يرجعها للحكم العربى من تانى ، فدخلها الجيش العباسى و حرق مدينة القطائع و سواها بالارض و نهب العسكر البيوت و قتلوا اعداد كبيره من المصريين مسلمين على اقباط و اغتصبوا الستات و ارتكبوا جرايم مهوله ، و بالطريقه الوحشيه دى رجعت مصر لحكم بنى عباس من تانى لكن حكمهم مااستمرش مده طويله ففى سنة 934 استقل محمد الاخشيد بمصر واستمرت الدوله الإخشيديه لسنة 968 و مارجعش الحكم العربى و عصور الولاه العرب لمصر تانى.

البارود ( او البودره السودا ) هو ماده متفجره معموله من الكبريت (S) و الفحم (C)و نترات البوتاسيوم(KNO3). التركيبه دي بتشتعل بسرعه و بينتج عنها حراره عاليه و كمية كبيره من الغازات اللى مسئوله عن دفع المقذوفة فى الاسلحه الناريه و كمان بتدخل فى تركيب الالعاب الناريه و البومب.البارود مابقاش يستعمل كتير فى الاسلحه الناريه الحديثه و بيستعملو بداله دلوقتي مادة تانيه اسمها بارود بدون دخان (Somkeless powder). المعادله الاساسيه فى التفاعل الكيمياوي بتاع احتراق البارود هى:

}} ""كريستيانو رونالدو"" هو لاعب كرة قدم برتغالي يلعب دلوقتي مع ريال مدريد بعد ما لعب مع ناديه سابق مانشستر يونايتد هو تاني حاصل على لقب الهداف في الموسم الحالي في أبطال أوروبا بتمانية أهداف فقط يصنف من افضل اللاعبية على مر التاريخ و قد حقق الكثير من البطولات المختلفة مما جعلته يتفوق على الجميع فى الافضلية ولكن من الممكن انه ليس الافضل فى المهارة و لكنه ثبت افضليته فى تحقيق الانجازات وعلى راسها بطولة اليورو 2016 مع منتخب بلاده البرتغال كما حقق 4 بطولات دورى ابطال اوربا 3 مع ريال مدريد و واحدة مع منشستر يوناتيد كما حقق 3 مرات بطولة كاس العالم للاندية و يتصدر قائمة الهادفين فى كاس العالم للاندية كما يتصدر هدافى دورى ابطال اوربا و حقق مع الريال بطولات لا حصر لها

الحمله الصليبيه الخامسه كانت حمله صليبيه مميزه و كانت اول حمله تتشن على مصر بأمر بابوى ، فالبابا اينوسينت التالت Innocent III هو اللى بشر و روج للحمله و النايب البابوى الكاردينال بلاجيو كان هو القائد الفعلى للحمله فده بيديها طابع لاهوتى مش عسكرى او سياسى زى فى حالة الحملات الصليبيه التانيه. وقائع الحمله اتدونت عن طريق لاهوتيين شاركو فى الحمله و حضروها زى اوليفر فون بادربورن Oliver von Paderborn و جاك دى فيترى Jacques de Vitry. وقت الحمله سك الصليبيين عمله فى دمياط و عمدو كمان اطفال مسلمين بالعافيه بعد اسرهم . لاهوتية الحمله و سيطرة الكاردينال بلاجيو عليها مش القواد العسكريين المتمرسين كان من الاسباب الرئيسيه لهزيمة الحمله و فشلها فشل ذريع.

جبل سانت كاترين أو جبل القديسة كاترينا أو جبل طور سيناء بيقع في محافظة جنوب سيناء في مصر، ويعتبر من أعلى الجبال في سيناء ويبلغ ارتفاعه 2.629 م فوق سطح البحر، تتساقط على الجبل الثلوج في فصل الشتاء زى باقى جبال منطقة جنوب سيناء.

نجاة علي الجداوى من مواليد (6 سبتمبر 1938) المشهوره بـرجاء الجداوى ممثله مصريه , بنت اخت تحيه كاريوكا. اتعلمت فى مدارس الفرانسيسكان فى القاهرة و اشتغلت فى قسم الترجمة فى شركة اعلان و بعدين كانت عارضة ازياء ، مثلت فى مسرحيات كتير زى مسرحية الزعيم و الواد سيد الشغال مع عادل امام و افلام زى تيمور و شفيقة. متجوزة جون النادى الاسماعيلى و منتخب مصر السابق حسن مختار ، بتقدم فقرة ""اسألوا رجاء"" فى برنامج القاهرة اليوم مع عمرو اديب.